Csütörtökön egy soron kívüli kormányrendeletben 5 milliárd forintot adott a Terrorelhárítási Központnak Orbán Viktor, a Világgazdaság pénteki számából kiderül, hogy mire is kell - az idén már harmadjára - rendkívüli címzéssel kiutalt pénz.

Jasenszky Nándor kommunikációs vezető szerint speciális védőfelszereléseket, lövedékálló mellényeket, fegyvereket vásárolnak, és az éjjellátó képességeket is fejlesztik. Sürgősséget élvez azon felszerelések lecserélése, melyeket a szervezet 2010-es alapítása idején szereztek be, mivel ezek szavatossága lejár, illetve a szintén több éves, elhasználódott fegyverek pótlása. Ezen kívül a vidéki városokba is szeretnének olyan, létrával ellátott páncélozott bevetési járműveket vásárolni, melyeket a fővárosban rendszeresen használnak.

Jeszenszky Nándor azt mondta, hogy a TEK „amikor lehet“, nyilvános közbeszerzést ír ki, de a mostani beszerzési tételek között szereplő haditechnikai felszerelések mentesülnek a nyílt eljárás alól.

A TEK a kiegészítés nélkül számolva idén már 35 milliárd forintból gazdálkodik; ebből